RKP: 51724

RAZINA: 11

MATIČNI BROJ: 05332494

OIB: 20506058112

RAZDJEL: 076

GLAVA: 35

ŠIFRA DJELATNOSTI: 8412

**BILJEŠKE UZ FINANCIJSKE IZVJEŠTAJE**

**ZA 2021. GODINU**

Fond za obnovu Grada Zagreba, Krapinsko-zagorske županije i Zagrebačke županije (dalje u tekstu: Fond za obnovu) osnovan je Zakonom o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“, broj 102/20, 10/21 i 117/21) i Ugovorom između Republike Hrvatske, Grada Zagreba, Krapinsko-zagorske županije i Zagrebačke županije o osnivanju Fonda za obnovu Grada Zagreba, Krapinsko-zagorske županije i Zagrebačke županije, KLASA: 900-01/20-001/55; URBROJ: 251-03-01-20-1 od 29. listopada 2020. godine

Djelatnosti Fonda za obnovu su obavljanje stručnih i drugih poslova pripreme, organiziranja i provedbe obnove zgrada oštećenih potresom, te praćenje provedbe programa mjera obnove.

Fond za obnovu je započeo s radom u siječnju 2021. godine.

Financijski izvještaji Fonda za obnovu izrađeni su sukladno Zakonu o proračunu („Narodne novine“, broj 87/08, 136/12, 15/15 i 144/21), Zakonu o izvršavanju državnog proračuna („Narodne novine“, broj 135/20, 69/21 i 122/21), Pravilniku o proračunskom računovodstvu i

Računskom planu („Narodne novine”, broj 124/14, 115/15, 87/16, 3/18, 126/19 i 108/20), Pravilniku o financijskom izvještavanju u proračunskom računovodstvu („Narodne novine“, broj 3/15, 93/15, 135/15, 2/17, 28/17, 112/18, 126/19, 145/20 i 32/21) i okružnici Ministarstva financija o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2021. godine, KLASA:400-02/21-01/25, URBROJ:513-05-03-21-5 od 27. prosinca 2021. godine.

BILJEŠKE UZ BILANCU

1. AOP 005 Nematerijalna imovina – odnosi se na kupljene licence za program za knjigovodstvo, obračun plaće, nabavu, i dr. module, te na IT licence.
2. AOP 066 Novac na računu kod Hrvatske narodne banke – odnosi se na uplaćena jamstva gospodarskih subjekata i dobavljača (za ozbiljnost ponude i za uredno ispunjenje ugovora sklopljenih temeljem Zakona o javnoj nabavi).
3. AOP 081 Ostala potraživanja – odnosi se potraživanja za naknadu za bolovanje na teret HZZO-a.
4. AOP 150 Potraživanja za pomoći proračunskim korisnicima iz proračuna koji im nije nadležan – evidentiran je prihod od suosnivača Fonda za obnovu, Krapinsko-zagorske županije koji je uplaćen u 2021. a biti će evidencijski prenesen u 2022. godinu.
5. AOP 172 Obveze za zaposlene – odnosi na plaće djelatnika za prosinac 2021. godine, a koja je isplaćena u siječnju 2022. godine.
6. AOP 173 Obveze za materijalne rashode – obuhvaća obveze za naknade troškova prijevoza zaposlenicima za prosinac 2021., kao i ostale rashode poslovanja Fonda za obnovu u prosincu 2021. godine, koje su podmirene u siječnju 2022. godine.
7. AOP 178 Obveze za subvencije – odnosi se na račune iz prosinca 2021. godine kojima je dospijeće u 2022. godini, a za usluge u svrhu obnove zgrada u vlasništvu ili djelomičnom vlasništvu trgovačkih društava izvan javnog sektora. Isti su plaćeni u siječnju 2022. godine.
8. AOP 180 – Obveze za naknade građanima i kućanstvima – odnosi se na račune iz prosinca 2021. godine kojima je dospijeće u 2022. godini, a za usluge u svrhu obnove nekretnina koje su u vlasništvu odnosno suvlasništvu fizičkih osoba. Isti su plaćeni u siječnju 2022. godine.
9. AOP 182 Ostale tekuće obveze – najvećim dijelom se odnose na obveze za uplaćene jamčevine (508.129 kn) i obveze za bolovanje na teret HZZO-a (2.322 kn).
10. AOP 183 – Obveze za nabavu nefinancijske imovine – obveze za kupljenu računalnu opremu, kojima je dospijeće računa u 2022. godini, te su sukladno tome plaćeni po dospijeću.
11. AOP 253 i 254 Izvanbilančni zapisi – primljeni instrumenti osiguranja, odnosno jamstva dobavljača za uredno ispunjenje ugovora o javnoj nabavi. Fond za obnovu tijekom 2021. godine nije imao sudskih sporova niti je davao jamstva i druge instrumente osiguranja.

Fond za obnovu je tijekom 2021. godine primio 14 donacija usluga za poslove obnove, koje se nisu mogle ugovoriti redovnim postupcima javne nabave. Tada važećim Prvim programom mjera obnove zgrada oštećenih potresom na području Grada Zagreba, Krapinsko-zagorske županije i Zagrebačke županije („Narodne novine“ broj 119/20) i Programom mjera obnove zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“ broj br. 17/21) utvrđene su najviše cijene usluga operativne koordinacije, kontrole projekata i tehničko-financijske kontrole i stručnog nadzora, a koje su preniske i za koje postupke nabave se nitko nije javio. Za tu svrhu su Fondu za obnovu ponuđene donacije tih usluga. Fond za obnovu nije imao transakcija u predmetnim donacijama, nego su temeljem ugovora o donaciji uslugu donirali pružatelji usluga ili je pružatelju usluge iznos podmirila fizička osoba.

Ukupna vrijednost usluga po sklopljenim ugovorima o donacijama iznosi 11.124 kn bez PDV-a, gdje je kod 11 ugovora uslugu donirala tvrtka koja je pružatelj usluge (3.124 kn), a kod tri ugovora osiguravatelj financiranja je fizička osoba (8.000 kn bez PDV-a).

BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA

1. AOP 064 Tekuće pomoći korisnicima iz proračuna koji im nije nadležan – predstavljaju prihode uplaćene od suosnivača Fonda za obnovu, kao refundacija troškova sukladno ugovoru o osnivanju. Grad Zagreb do izrade ove bilješke nije podmirio 1.799.604 kn, a Krapinsko-zagorska županija 70.881 kn za refundaciju troškova Fonda za obnovu.
2. AOP 124 Tekuće donacije – iznos donacija uplaćen u državni proračun i dodijeljen Fondu za obnovu u svrhu isplate novčanih naknada za štete uzrokovane potresom (AOP 269).
3. AOP 149 Rashodi za zaposlene – obuhvaćaju rashode za redovan rad 48 zaposlenika i dva privremeno premještena državna službenika. Tijekom izvještajnog razdoblja obračunate su plaće u naravi za korištenje parkirnih mjesta u iznosu od 20.195 kn, ali su računovodstveno evidentirane na kontu 3111 Plaće za redovan rad.
4. AOP 175 Usluge promidžbe i informiranja – obuhvaćaju rashode za objavu postupaka jednostavne i javne nabave te postupaka za uspostavu dinamičkog sustava javne nabave u Elektroničkom oglasniku javne nabave Republike Hrvatske, objavu oglasa za natječaj za zapošljavanje, te usluge praćenja, selekcije, pregleda i analize objava u medijima.
5. AOP 177 Zakupnine i najamnine – odnosi se na rashode za zakup uredskih prostorija, parkirnih mjesta i parkirnih karata, najam vozila, uredske opreme i namještaja, prijenosnih i desktop računala, printera i licenci. Tijekom izvještajnog razdoblja sa ove skupine konta plaćen je i računovodstveno evidentiran trošak depozita – garantnog pologa za zakup poslovnog prostora. Isti je vraćen prije isteka ugovora o zakupu, odnosno u prosincu 2021. godine.
6. AOP 179 Intelektualne i osobne usluge – odnose se na savjetodavne usluge u području javne nabave, transparentnosti rada, IT tehnologije, odnosa s javnošću, usluge odvjetnika i pravnog savjetovanja, ugovore o djelu i ugovore o studentskim poslovima, usluge izrade troškovnika i stručnog savjetovanja za pripremu radova stambenog zbrinjavanja, ovlaštenih inženjera građevinarstva i arhitekture i sudskih vještaka. Predmetni rashodi ostvareni za potrebe poslovanja Fonda za obnovu iznose 1.020.126 kn, a za potrebe aktivnosti obnove 200.983 kn.
7. AOP 181 Ostale usluge – odnose se na rashode za usluge čišćenja uredskih prostorija, zaštitarske usluge, usluge izrade posjetnica, te usluge izdavanja, opoziva i korištenja FINA certifikata za pristup e-servisima FINA-e, Centraliziranom obračunu plaća, sustavu e-Porezna, e-Zdravstveno i sl.
8. AOP 214 Subvencije trgovačkim društvima, zadrugama, poljoprivrednicima i obrtnicima izvan javnog sektora – obuhvaćaju:
	* rashode za usluge u svrhu obnove zgrade u djelomičnom vlasništvu banke u iznosu od 144 kn (AOP 215);
	* rashode za usluge u svrhu obnove zgrada u vlasništvu ili djelomičnom vlasništvu trgovačkih društava izvan javnog sektora u iznosu od 7.880 kn (AOP 216).
9. AOP 243 – Tekući prijenosi između proračunskih korisnika istog proračuna odnosi se na prijenos sredstava Pravnom fakultetu Sveučilišta u Zagrebu za pružanje specijalizirane pravne pomoći Pravne klinike temeljem Sporazuma o suradnji.
10. AOP 256 Naknade građanima i kućanstvima u naravi – obuhvaća rashode za usluge tehničko-financijske kontrole projekata, izrade projektne dokumentacije, usluge operativnog koordinatora, stručnog nadzora, izrade elaborata zatečenog stanja, usluge izrade izvješća, nalaza i mišljenja ovlaštenih inženjera građevine i sudskih vještaka i sl., a u svrhu obnove nekretnina koje su u vlasništvu odnosno suvlasništvu fizičkih osoba.
11. AOP 269 Naknade šteta pravnim i fizičkim osobama – obuhvaća isplate novčanih pomoći temeljem Odluke o osiguranju novčane pomoći za privremenu i nužnu zaštitu i popravak zgrada oštećenih potresom na području Grada Zagreba i okolice („Narodne novine“, broj 55/20) i Odluke o osiguranju novčane pomoći za privremenu i nužnu zaštitu i popravak zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“, broj 34/21) i sukladno Zakonu o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“, broj 102/20, 10/21 i 117/21).
12. AOP 287 Višak poslovanja – preneseni – prihod od donacija uplaćen u državni proračun u 2020. godini i koji je dodijeljen Fondu za obnovu u 2021. godini u svrhu isplate novčanih pomoći (AOP 269). Računovodstveno je evidentiran na kontu 92211 Višak prihoda poslovanja.

BILJEŠKE UZ IZVJEŠTAJ O OBVEZAMA

AOP 097 – Stanje nedospjelih obveza na kraju izvještajnog razdoblja – sve nedospjele obveze podmirene su u siječnju 2022. godine.

BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA

U izvještajnom razdoblju nije bilo promjena u vrijednosti i obujmu imovine i obveza.

BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI

AOP 049 Građevinarstvo – ukupni rashodi poslovanja i rashodi za nabavu nefinancijske imovine iznose 63.168.314 kn, a iskazani su u funkcijskoj klasifikaciji 0443 – Građevinarstvo.

Zagreb, 31. siječnja 2022. godine

v.d. Ravnatelja

Snežana Penović